#1794: Nama HAMKA

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Untuk makluman, saya baru sahaja melahirkan anak keempat. Saya ingin bertanyakan berkenaan nama anak. Saya dan suami saya bercadang memberi nama dengan nama HAMKA sempena mengambil nama dari Buya Hamka. Saya dan suami kurang jelas maknanya dalam Bahasa Arab. Soalan saya, bolehkah saya dan suami saya menamakan anak dengan nama HAMKA sahaja?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Seperti yang saya jawapkan, hendaklah kita menamakan anak kita dengan nama-nama yang baik. Sebolah-bolehnya, pada hari yang ke-7, ada juga mengatakan pada hari yang pertama. Antara nama yang baik dengan cara mengikut Rasulullah SAW.
Daripada Anas bin Malik RA, Nabi SAW telah bersabda:
وُلِدَ لي اللَّيْلَةَ غُلَامٌ، فَسَمَّيْتُهُ باسْمِ أَبِي إِبْرَاهِيمَ
Maksudnya:
“Aku telah dikurniakan seorang anak lelaki pada satu malam, maka aku menamakannya dengan nama bapaku, Ibrahim”
Riwayat Muslim (2315)
 Abu Musa al-Asy’ari RA telah berkata:
وُلِدَ لي غُلَامٌ فأتَيْتُ به النبيَّ صَلَّى اللَّهُ عليه وسلَّمَ فَسَمَّاهُ إبْرَاهِيمَ وَحَنَّكَهُ بتَمْرَةٍ
Maksudnya:
 “Aku telah dikurniakan seorang anak lelaki, maka aku membawanya kepada Rasulullah SAW. Maka Baginda SAW menamakannya Ibrahim dan mentahniknya dengan sebiji kurma.”
Riwayat al-Bukhari (5467) dan Muslim (2145)
Berkenaan dengan nama yang saudara inginkan kepada anak saudara iaitu Hamka, sepengetahuan saya ia merujuk kepada Haji Abdul Malik Karim Amrullah atau lebih dikenali dengan nama penanya Hamka (Jawi: حمكا, 17 Februari 1908 – 24 Julai 1981) ialah seorang penulis dan ulama terkenal Indonesia.
Dari segi maknanya pula, jika dibaca dengan
al-Hamak
 ia memberi maksud sesuatu yang kecil pada setiap benda. Asalnya daripada kalimah
hamakah
. Begitu juga, inilah yang dinyatakan dalam
Mu’jam al-‘Arabi.
Di dalam
Mu’jam al-Wasit
pula
Hamka
disebut dengan maksud sebaik-baik hidayah. Justeru, saya katakan, tidaklah menjadi masalah untuk saudara menamakan anak saudara dengan Hamka. Semoga Allah SWT jadikan anak saudara dan zuriat saudara di kalangan orang-orang soleh. Marilah kita doakan mereka:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 16 Jun 2023 bersamaan 27 Zulkaedah 1444H


#1795: Doa Nabi Daud

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya nak bertanya, saya adalah guru dan ada pelajar saya yang akan menghadapi SPM tak lama lagi. Saya ingin bertanya, bolehkah saya minta dia selitkan doa Nabi Daud dalam doanya, contohnya macam ni,
“Ya Allah, lembutkanlah hati pemeriksa kertas jawapanku terhadap jawapanku sepertimana Engkau melembutkan besi untuk Nabi Daud AS.”
 Adakah boleh diamalkan?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari Kiamat.
Saya mulakan dengan takrifan doa. Doa menurut Imam al-Khattabi adalah permohonan hamba kepada Tuhannya dengan mengharapkan pertolongan-Nya dan juga bantuan daripada-Nya. (Lihat
Sya’n al-Du’a
, 1/4)
Allah SWT berfirman:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya:
“Dan Tuhan kamu berfirman: “Berdoalah kamu kepada-Ku nescaya Aku perkenankan doa permohonan kamu.”
Surah Ghafir (60)
Menurut Imam al-Qurtubi, ayat di atas menunjukkan bahawa Allah SWT bukan sahaja memerintahkan kepada para hamba-Nya untuk beribadah bahkan Dia juga memberikan jaminan bahawa doa tersebut akan dimustajabkan. Kata Khalid al-Rib’ie: Sangat ajaib buat umat ini, dikatakan kepada mereka: “Berdoalah kepada-Ku nescaya Aku akan mustajabkan.” Allah memerintahkan kepada mereka untuk berdoa, serta menjanjikan kepada mereka kemustajaban tanpa ada sebarang syarat antara keduanya. (Lihat
al-Jami’ li Ahkam al-Quran
, 15/292)
Ibn ‘Asyur di dalam tafsirnya menyatakan bahawa ayat ini menjadi dalil bahawa Allah SWT menuntut hamba-Nya untuk berdoa kepada-Nya berkaitan hajat-hajatnya serta ia menjadi dalil akan pensyariatannya dan perkara ini tidak mempunyai khilaf dalam kalangan umat Islam sendiri. (Lihat
 Tafsir Ibn ‘Asyur
, 24/183)
Perbuatan berdoa adalah suatu ibadah yang sangat dituntut di dalam Islam. Terdapat banyak nas yang sahih daripada al-Quran dan juga al-Sunnah yang menerangkan tentang kepentingan berdoa kepada Allah SWT. Antaranya adalah sebuah hadis yang diriwayatkan oleh al-Nu’man bin Basyir R.A bahawa Rasulullah SAW bersabda:
 الدُّعَاءُ هُوَ الْعِبَادَةُ
Maksudnya:
“Berdoa itu adalah suatu ibadah.”
Kemudian baginda membaca firman Allah SWT:
وَقَالَ رَبُّكُمُ ادْعُونِي أَسْتَجِبْ لَكُمْ
Maksudnya: “
Dan telah berkata Tuhan kamu: “Berdoalah kamu semua kepada-Ku nescaya Aku akan memustajabkan buat kamu.”
Riwayat Abu Dawud (1479)
Berdasarkan ayat dan hadith di atas, berdoa itu bukan sekadar suatu ibadah, bahkan ia merupakan suatu perintah dari Allah SWT buat sekalian para hamba-Nya untuk berdoa kepada-Nya. Bukan sekadar itu, Allah SWT turut memberikan jaminan bahawa Dia akan memustajabkan sebarang permintaan hamba-Nya. Hal ini secara jelas menggambarkan peri pentingnya ibadah doa, sehingga menjadi suatu arahan dan tuntutan kepada seseorang hamba untuk melakukannya.
Ibn Kathir menyebut bahawa ayat ini menzahirkan kemuliaan dan sifat Maha Pemurah Allah SWT di mana Dia menggalakkan hambanya untuk berdoa dan memberi jaminan untuk mengabulkan doa-doa tersebut. Seperti mana kata Sufyan al-Thauri:
يَا مَنْ أَحَبُّ عِبَادِهِ إِلَيْهِ مَنْ سَأَلَهُ فَأَكْثَرَ سُؤَالَهُ وَيَا مَنْ أَبْغَضُ عِبَاده إِلَيْهِ مَنْ لَمْ يَسْأَلْهُ وَلَيْسَ أَحَد كَذَلِكَ غَيْرك يَا رَبِّ
Maksudnya:
“Wahai hamba yang paling di sukai-Nya adalah hamba yang banyak meminta kepada-Nya. Dan hamba yang paling tidak disukai adalah siapa yang tidak meminta kepada-Nya. Tiada siapa seperti Engkau wahai Tuhan.”
 (Lihat
Tafsir al-Quran al-‘Azim
, 14/366)
Menjawab persoalan di atas, doa yang cikgu ajar itu tidak salah. Sebenarnya, ia juga ada kena-mengena dengan seseorang yang faham ucapan atau tulisannya. Hal ini berdasarkan firman Allah SWT di mana ramai di kalangan kita menjadikan itu sebahagian daripada doa.
قَالَ رَبِّ اشْرَحْ لِي صَدْرِي ﴿٢٥﴾ وَيَسِّرْ لِي أَمْرِي ﴿٢٦﴾ وَاحْلُلْ عُقْدَةً مِّن لِّسَانِي يَفْقَهُوا قَوْلِي
Maksudnya:
“Nabi Musa berdoa dengan berkata: “Wahai Tuhanku, lapangkanlah bagiku, dadaku; “Dan mudahkanlah bagiku, tugasku; “Dan lepaskanlah simpulan dari lidahku, “Supaya mereka faham perkataanku; ”
Surah Taha (25-28)
Berdasarkan ayat di atas, Allah SWT telah merakamkan kepada kita doa Nabi Musa AS bertujuan membimbing dan mendidik kita apabila menghadapi ujian dan tribulasi, hendaklah kita sentiasa berdoa. Salah satunya seperti doa di atas, agar urusan dan ucapan kita lancar serta teratur sehingga difahami oleh mereka.
Saya doakan semoga cikgu beserta anak-anak pelajar berjaya dalam pelajaran dan peperiksaan. Amin.
Bertarikh: 16 Jun 2023 bersamaan 27 Zulkaedah 1444H


#1796: Sekolah Menengah Agama Atau Sekolah Integrasi Sains Tahfiz?

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya nak minta pandangan mengenai anak saya yang mendapat 7A dalam UPSRA darjah 6 di sekolah rendah agama. Saya berhajat mahu masukkan anak saya tingkatan 1 di sekolah menengah agama. Apakah beza sekolah menengah agama di Sri Permaisuri Cheras dan sekolah integrasi sains tahfiz?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Saya ucapkan tahniah atas kejayaan anak yang cemerlang dalam UPSRA baru-baru ini. Pertamanya, hendaklah saudara memahami keadaan anak anda dan kemampuannya, serta kecenderungan dengan lebih jelas agar dia belajar dengan apa yang dia minat kerana dia akan boleh pergi dengan lebih jauh dan tidak terbengkalai di tengah jalan.
Kami mulakan dengan menitip maksud dan makna ilmu serta erti sebenar ilmu itu sendiri. Ilmu yang dikehendaki dalam kehidupan kita amat banyak, tetapi ilmu berkaitan Ahkam Syar’iyyah antara yang utama. Ilmu itu terdiri daripada  tiga huruf (
عِلْمُ
) yang bermaksud pengetahuan atau makrifah. Ia merupakan salah satu daripada Nama dan Sifat Allah SWT. la ditakrifkan juga dengan maksud mengetahui dan mendapati sesuatu berbetulan mengikut hakikat yang sebenar. Itulah ilmu. Apakah hakikat ilmu itu? Lihatlah jawapan ulama:
Pertama
Imam Syafie berkata: “Seseorang itu tidak berhak berkata pada sesuatu perkara yang halal atau haram kecuali dengan ilmu. Sudut ilmu itu ialah:
Apa yang dinaskan dalam Kitabullah.
Atau dalam Sunnah. Atau dalam ljmak.
Jika tiada, maka Qias atas usul-usul ini, atau apa yang semakna dengannya.
Kedua:
Imam Muhammad Ibn Al-Hasan al-Syaibani berkata, ilmu adalah empat wajah:
Apa yang terdapat dalam kitab Allah dan seumpamanya.
Apa yang terdapat dalam sunnah Rasullullah dan seumpamanya.
Apa yang menjadi ijmak para sahabat dan seumpamanya.
Apa yang menjadi istihson para fuqaha dan seumpamanya.
Ibn Abd al-Barr Rahimahullah mentafsirkan maksud Imam Syafie dengan “apa yang semakna dengannya” dan maksud Imam Muhammad Ibn Al-Hasan dengan “dan seumpamanya” dengan kaedah Qias.
Ketiga:
Imam Malik berkata: “Ilmu dan hikmah adalah cahaya yang Allah hidupkan dengannya siapa yang dikehendakinya, bukan dengan banyaknya masalah ilmiah.” Hal ini berbetulan dengan kenyataan sahabat Nabi, Abdullah bin Mas’ud Radhiallahu anhu:-
لَيْسَ الْعِلْمُ بِكَثْرَةِ الرِّوَايَةِ ، إِنَّمَا الْعِلْمُ الْخَشْيَةُ
Maksudnya:
“Bukanlah ilmu dengan banyaknya hadis tetapi ilmu yang sebenarnya adalah takut kepada Allah.”
Riwayat Ibn Hibban (9) dalam Raudhat al-‘Uqala
Kata beliau lagi:
.رَأْسُ الْحِكْمَةِ تَحَافَةُ اللَّهُ عَزَّ وَجَلَّ
Maksudnya:
“Kepala hikmah itu ialah takut kepada Allah Azza wa Jalla.”
Riwayat al-Baihaqi (729) da lam Syu’ab al-Iman
Ini berbetulan dengan firman Allah SWT:
 إِنَّهَا يَغْشَى اللَّهُ مِنْ عِبَادِهِ الْعُلَماءُ
Maksudnya: “
Sebenarnya yang menaruh bimbang dan takut (melanggar perintah) Allah dari kalangan hamba hambaNya hanyalah orang-orang yang berilmu.”
(Surah Fatir: 28)
Ibn Kathir telah menukilkan sejumlah pandangan ulama berkenaan dengan maksud ayat ini.
Al-Maraghi berkata:
“Ini kerana orang yang mengetahui perkara tersebut tentu akan yakin adanya hukuman yang bakal ditimpakan kepada sesiapa sahaja yang derhaka dan Ingkar kepada Allah. Atas dasar itu, dia berasa takut kepada Allah dan ngeri dengan hukuman serta seksaannya.”
Keempat
Al-Khattabi berkata:
“Ilmu lebih jelas dan terang daripada didefinisikan. Ertinya, ilmu itu diketahui oleh semua orang yang berakal, sekalipun seseorang itu ada ilmu atau sebaliknya.
 (Lihat
Tinta Nasihat Untuk Penuntut Ilmu
, hlm. 35-38)
Dalam menjawab persoalan anda, saya katakan:
Jika sekiranya dia berminat dalam tahfiz al-Quran, maka hendaklah difahami tentang kemampuannya, dan jika dia mampu di samping kecenderungannya jelas ke arah itu, maka saya syorkan bolehlah membuat permohonan untuk belajar di SMISTA MAIWP (Sekolah Menengah Integrasi Sains Tahfiz).
Sekolah ini sudah mula beroperasi pada 4 Januari 2011 dengan pelajar pertamanya seramai 57 orang lepasan UPSR dari sekitar Lembah Klang dan Kuala Lumpur. Sekolah ini juga antara sekolah yang terbaik, yang bersifat bersepadu dan telah melahirkan ramai pelajar-pelajar cemerlang.
Begitu juga, jika sekiranya anak tidak berminat atau kurang upaya dalam menghafaz al-Quran, maka bolehlah pilih sekolah menengah agama seperti SMA MAIWP yang juga antara sekolah yang terbaik dan telah menghasilkan ramai pelajar-pelajar pintar dan berjaya.
Niat tuan untuk mendidik dan memberi pembelajaran kepada anak-anak dengan sempurna adalah dipuji. Kecaknaan dan keprihatinan tuan untuk anak-anak membina masa depan dengan memilih tempat pembelajaran yang baik merupakan langkah tepat ke arah kebaikan anak-anak tuan.
Semoga para ibu bapa juga dapat memberi tumpuan sepenuhnya untuk anak-anak dan cuba menanamkan kepada mereka minat untuk menuntut ilmu sehingga ke puncak yang tertinggi.
Akhir kalam, marilah kita berdoa untuk anak-anak kita semua:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 16 Jun 2023 bersamaan 27 Zulkaedah 1444H


#1797: Memberi Makan Kucing Terbiar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya amat memerlukan nasihat dari segi Islam. Saya amat simpati dengan nasib kucing, haiwan kesayangan Rasulullah SAW. Saya rasa tanggungjawab kita beri makan kepada mereka kerana mereka tidak berdaya. Saya memberi makan beberapa
stray cats
 dan juga
adopt
 mereka (sekarang rumah sudah kapasiti penuh dengan mereka jadi saya memang rasa bersalah tidak dapat
adopt
 yang lain) . Bila saya bagi makan kepada mereka, saya pastikan kemas seperti sediakala dan saya
feed
 pun sekali sehari sahaja supaya mereka tidak kebuluran. Sekarang ada orang yang tidak suka saya beri makan. Soalannya kalau kucing mati kebuluran siapa yang akan dipertangungjawabkan? Boleh ke kalau saya berhenti dari memberi makan kucing? Bagaimana saya nak buang rasa bersalah jika saya berhenti memberi kucing-kucing itu makanan? Saya pernah cuba tidak beri makanan beberapa hari dan bila saya datang mereka sangat lapar. Apa yang saya patut buat? Tolonglah, kerana saya amat buntu kerana saya sering teringat kelaparan mereka. Terima kasih atas pencerahan.

Jawapan
:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
 Kami mulakan dengan sabda Nabi SAW:
أَنَّ امْرَأَةً بَغِيًّا رَأَتْ كَلْبًا فِي يَوْمٍ حَارٍّ يُطِيفُ بِبِئْرٍ قَدْ أَدْلَعَ لِسَانَهُ مِنَ الْعَطَشِ فَنَزَعَتْ لَهُ بِمُوقِهَا فَغُفِرَ لَهَا
Maksudnya: “
Sesungguhnya soerang pelacur wanita melihat seekor anjing mundar-mandir mengelilingi telaga pada hari yang sangat panas dengan lidahnya yang terkeluar kerana kehausan, lalu perempuan itu memberi minum menggunakan kasutnya, maka dia diberi pengampunan segala dosanya.”
Riwayat Muslim (2245)
Ada seorang sahabat yang terkenal memelihara dan menjaga kucing iaitu Abu Hurairah R.A. Bahkan terdapat sebuah riwayat daripada ‘Ubaidillah bin Abi Rafi’ beliau berkata : “Aku bertanya kepada Abu Hurairah, mengapakah kamu berkuniyah dengan Abu Hurairah? Lalu beliau menjawab:
كنْتُ أرْعَى غَنَمَ أهْلِي، وكَانَتْ لِي هرة صَغِيرَة، فكنتُ أضَعها بِالليلِ فِي شَجَرة، وَإذَا كَانَ النَّهَار ذهَبْتُ بِهَا مَعِي، فلعبتُ بِهَا فكنوني أبَا هُرَيرَة
Maksudny : “
Aku dahulu memelihara kambing milik keluargaku, dan aku dahulu memiliki seekor anak kucing yang kecil. Pada waktu malam aku meletaknya di sepohon pokok dan apabila waktu siang aku membawanya bersama denganku kemudian aku bermain dengannya, maka orang ramai memberi kuniyah kepadaku sebagai Abu Hurairah.”
Lihat
Al-Isabah fi Tamyiz al-Sahabah
, Ibn Hajar (7/349)
Maka riwayat di atas jelas menunjukkan bahawa Abu Hurairah memiliki dan membela kucing, yang terbina di atas keharusan melakukan perkara tersebut. Meskipun hukum membela dan memelihara kucing adalah harus, namun perlu diketahui bahawa hukum berbuat ihsan kepada haiwan termasuk dalam perkara yang wajib. Ini berdasarkan sebuah hadis yang diriwayatkan oleh Syaddad bin Aus R.A bahawa Rasulullah S.A.W bersabda:
 إِنَّ اللَّهَ كَتَبَ الإِحْسَانَ عَلَى كُلِّ شَىْءٍ
Maksudnya:
 “Sesungguhnya Allah telah mewajibkan berbuat ihsan kepada setiap sesuatu.”
Riwayat Muslim (1955)
Imam Ibn Rajab al-Hanbali menyatakan bahawa dalam satu riwayat yang lain, hadis ini datang dengan sebutan عَلَى كُلِّ خَلْقٍyang membawa maksud wajib berbuat ihsan kepada kesemua makhluk. Maka tuntutan ini meliputi berbuat ihsan kepada manusia, tumbuhan, serta haiwan.
Justeru apabila kita menyatakan bahawa hukum berbuat ihsan dengan haiwan adalah wajib, maka menyakiti dan berbuat kezaliman kepada haiwan-haiwan tanpa sebarang yang dibenarkan oleh syarak adalah haram hukumnya. Bahkan pengabaian dalam hal ini boleh menyebabkan seseorang itu ditempatkan ke dalam neraka. Ini berdasarkan sebuah riwayat daripada Abdullah bin ‘Umar R.A. bahawa Rasulullah S.A.W bersabda:
عُذِّبَتِ امْرَأَةٌ فِي هِرَّةٍ حَبَسَتْهَا، حَتَّى مَاتَتْ جُوعًا، فَدَخَلَتْ فِيهَا النَّارَ
Maksudnya: “
Seorang perempuan diazab disebabkan seekor kucing yang dia kurung sehingga ia mati kelaparan. Maka wanita tersebut masuk ke dalam neraka disebabkannya.”
Beberapa perbuatan zalim yang dilakukan oleh perempuan ini kepada kucing tersebut disebutkan di dalam sambungan hadis di atas iaitu dikatakan kepadanya:
 لاَ أَنْتِ أَطْعَمْتِهَا وَلاَ سَقَيْتِهَا حِينَ حَبَسْتِيهَا، وَلاَ أَنْتِ أَرْسَلْتِيهَا فَأَكَلَتْ مِنْ خَشَاشِ الأَرْضِ
Maksudnya: “
Kamu tidak memberi makan dan minum kepadanya ketika kamu mengurungnya. Begitu juga kamu tidak melepaskannya sehingga dia boleh makan serangga yang berada di tanah.”
Riwayat Al-Bukhari (2365)
Memberi makan kepada haiwan jalanan/ terbiar merupakan satu sifat yang amat terpuji, bahkan Islam amat menuntut umatnya untuk bersifat ihsan dan berbuat baik sesama makhluk. Begitu juga, bagi mereka yang memelihara haiwan, menjadi satu kewajipan padanya untuk memenuhi keperluan haiwan tersebut seperti memberi makan dan minum, tempat tinggalnya dan seumpamanya. Menurut Imam Badruddin al-‘Aini yang menukilkan pandangan Imam al-Nawawi menyebut:
وُجُوبُ نَفَقَةِ الْحَيَوَانِ عَلَى مَالِكِهِ
Maksdunya:
“Dan diwajibkan untuk memberi nafkah kepada haiwan di atas penjagaannya.”
(Lihat ‘
Umdah al-Qari Syarh Sahih al-Bukhari
, 15/198)
Berbalik kepada soalan di atas, kami nasihatkan berbuat baik kepada haiwan terbiar adalah sunat seperti memberi makan dan minum dan seumpamanya. Namun, kami nasihatkan sekiranya dengan memberi makan kepada kucing-kucing yang terbiar itu mengganggu ketenteraman awam seperti mengakibatkan najis atau bau yang tidak menyenangkan, maka hal ini akan mengganggu ketenteraman jiran setempat.
Oleh itu, kami syorkan
jika saudari mahu memberi makan kepada mereka, sebaiknya ia dilakukan ditempat yang jauh dari kawasan jiran agar ia tidak mengganggu keselesaan jiran.
 Meskipun berbuat ihsan kepada haiwan adalah satu perbuatan yang mulia, namun hubungan dan keharmonian sesama jiran, perlu kita pelihara agar tidak berlaku ketegangan antara jiran. Sabda Nabi SAW:
لاَ يَدْخُلُ الْجَنَّةَ مَنْ لاَ يَأْمَنُ جَارُهُ بَوَائِقَه
ُ
Maksudnya:
“Tidak akan masuk syurga bagi seseorang itu apabila jirannya tidak merasa aman dengan gangguannya.”
Riwayat Muslim (46)
Selain itu
, keperluan kucing yang dipelihara juga perlu dijaga dengan baik seperti makanan dan minuman yang mencukupi, membeli pasir kucing, menjaga kebersihan mereka, memastikan kucing-kucing tersebut tidak mengganggu di kawasan rumah jiran seperti membuang najis/ kencing dirumah jiran dan seumpamanya.
 Hal ini merupakan antara sebab jiran berasa tidak selesa dan mengganggu ketenteraman awam.
Kami katakan alhamdulillah perkembangan yang cukup menarik, ada masjid di Perak yang telah membina hotel kucing dengan kerjasama pihak masjid dan NGO. Hasilnya, kucing terpelihara dengan baik serta cukup makanan dan ramai yang memberi
donation
serta yang ingin memilikinya. Justeru, sudah sampai masanya sama ada masjid, NGO, atau surau atau apa-apa badan sekali pun membina rumah kucing serta memeliharanya dengan baik dan ini termasuk dalam berihsan kepada haiwan.
Semoga Allah SWT kurniakan kepada kita kefahaman agama dan seterusnya mampu mengikutinya dalam semua aspek kehidupan kita sama ada di rumah mahu pun di luar rumah. Kami akhiri dengan doa:
رَبَّنَا آتِنَا فِي الدُّنْيَا حَسَنَةً،وَفِي الْآخِرَةِ حَسَنَةً،وَقِنَا عَذَابَ النَّارِ
Maksudnya:
“Wahai Tuhan kami, berilah kami kebaikan di dunia dan kebaikan di akhirat, dan peliharalah kami dari azab neraka.”
Bertarikh: 16 Jun 2023 bersamaan 27 Zulkaedah 1444H


#1809: Kebumikan Mayat Yang Tidak Dituntut

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Isunya, seorang warga Indonesia telah meninggal dunia dan mayatnya berada di hospital sudah lebih daripada 63 hari. Masalahnya, banyak urusan yang patut dibuat sedangkan mayat tersebut sukar untuk dikenalpasti. Bagaimanakah sepatutnya kita lakukan?
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda SAW, para sahabat Baginda SAW serta orang-orang yang mengikuti jejak langkah Baginda SAW sehingga Hari Kiamat.
Firman Allah SWT:
أَيْنَمَاتَكُونُوا يُدْرِككُّمُ الْمَوْتُ وَلَوْ كُنتُمْ فِي بُرُوجٍ مُّشَيَّدَةٍ ۗ
Maksudnya: “
Di mana jua kamu berada, maut akan mendapatkan kamu (bila sampai ajal), sekalipun kamu berada dalam benteng-benteng yang tinggi lagi kukuh.
”
Surah al-Nisa’ (78)
Dalam hal ini saya katakan mengurus jenazah sehingga selesai adalah fardhu kifayah. Jika sekiranya tidak diselesaikan, maka hukumnya adalah berdosa. Kami noktahkan di sini beberapa perkara yang mesti diambil prihatin:
Hendaklah segera menyelesaikannya sehingga dikebumikan.
أَسْرِعُوا بِالْجَنَازَةِ فَإِنْ كَانَتْ صَالِحَةً قَرَّبْتُمُوهَا إِلَى الْخَيْرِ وَإِنْ كَانَتْ غَيْرَ ذَلِكَ كَانَ شَرًّا تَضَعُونَهُ عَنْ رِقَابِكُمْ
Maksudnya: “
Segerekanlah penyelenggaraan jenazah jika ia orang baik, maka kamu dekatkan dia kepada kebajikan, jika jenazah yang tidak baik, bererti kamu mendapat atau menanggung dosanya.
”
Riwayat Muslim (944)
Isu yang dihadapi hendaklah dimudahkannya oleh semua pihak. Dalam hal ini, saya syorkan wakil hospital berhubung dengan kedutaan Indonesia bagi mendapatkan persetujuan untuk dikebumikan. Jika mengetahui kaum keluarga hendaklah memaklumkan terlebih dahulu agar dapat sama-sama diuruskan dengan sebaik mungkin, atau diwakilkan kepada pihak kedutaan Indonesia atau badan-badan yang melaksanakannya untuk menguruskan pengkebumian si mati. Alangkah baiknya, jika kita cuba menyelesaikan isu jenazah tempoh kurang dari 2 minggu sebagai contoh bagi warga asing dan lagi cepat lagi baik.
Pihak hospital dan juga pihak kerajaan boleh membuat satu polisi iaitu mana-mana mayat yang tidak dituntut dalam tempoh 2 minggu, sebagai contoh, maka pihak hospital berhak mengebumikan mayat tersebut dengan mengambil foto sebagai bukti serta catatan lokasi tempat dikebumi agar mudah dirujuk dan juga diziarahi kuburnya oleh sanak-saudara dan kaum keluarganya.
Menggunakan media sosial seperti Instagram, Twitter, Facebook, Tiktok untuk mewar-warkan atau mengiklankan si mati yang tidak dituntut atau dikesan oleh kaum keluarga untuk mengambil tindakan yang sewajarnya.
Begitu juga, iklan rasmi daripada akhbar berkenaan kes mayat-mayat yang tidak dituntut. Jika sekiranya Melayu dalam akhbar berbahasa Melayu, jika Cina dalam bahasa Cina dan jika India dalam bahasa Tamil, begitulah seterusnya.
Isu seperti ini juga boleh diwar-warkan melalui kaca TV dan boleh jadi rakan taulan si mati melihatnya untuk menyampaikan kepada kaum keluarga si mati dengan sesegera mungkin.
Saya dapati banyak NGO yang mampu melaksanakan tugas ini dengan baik dan carilah mereka yang mempunyai amanah yang tinggi serta tanggungjawab yang baik untuk melaksanakan tugasan terakhir kepada si mati sebagai seorang Islam.
Begitu juga, disarankan supaya pihak hospital yang diberi tugas untuk mengendalikan penyimpanan mayat agar berhubung kepada pihak yang bertanggungjawab seperti kaum keluarga atau kedutaaan negara masing-masing. Saya yakin dan percaya kita dapat menyelesaikan isu ini dan tidak ada lagi mayat yang terbengkalai di tempat penyimpanan mayat dalam tempoh yang lama sebelum menuju ke perkuburan. Semoga Allah SWT mudahkan urusan tersebut.
Kami mengakhiri perbincangan ini dengan doa yang diajarkan oleh Allah SWT untuk kita sama-sama amalkan iaitu:
رَبَّنَا ٱغۡفِرۡ لَنَا وَلِإِخۡوَٰنِنَا ٱلَّذِينَ سَبَقُونَا بِٱلۡإِيمَٰنِ وَلَا تَجۡعَلۡ فِي قُلُوبِنَا غِلّٗا لِّلَّذِينَ ءَامَنُواْ رَبَّنَآ إِنَّكَ رَءُوفٞ رَّحِيمٌ

Maksudnya:
“Wahai Tuhan Kami! Ampunkanlah dosa kami dan dosa saudara-saudara kami yang mendahului kami dalam iman, dan janganlah Engkau jadikan dalam hati perasaan hasad dengki dan dendam terhadap orang-orang yang beriman. Wahai Tuhan kami! Sesungguhnya Engkau Amat Melimpah Belas kasihan dan RahmatMu.”
Surah Al-Hasyr (10)
Bertarikh: 16 Jun 2023 bersamaan 27 Zulkaedah 1444H


#1798: Pahala Bacaan al-Quran pada Ibu-Bapa Yang Telah Meninggal Dunia

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum Ustaz. Saya mohon pencerahan berkenaan pahala bacaan al-Quran. Bolehkah sedekah kepada Almarhum/mah kedua ibubapa dan saudara mara yang telah meninggal dunia? Dalam bentuk apa saya boleh sedekah kepada Almarhum/mah selain dengan cara waqaf? Adakah boleh memberi sedekah wang atas nama Almarhum/mah?
Jawapan
 :
Waalaikumussalam w.b.t.
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan riwayat daripada Abu Hurairah R.A, Rasulullah SAW bersabda:
إ
ذَا مَاتَ الإِنْسَانُ انْقَطَعَ عَنْهُ عَمَلُهُ إِلاَّ مِنْ ثَلاَثَةٍ: إِلاَّ مِنْ صَدَقَةٍ جَارِيَةٍ ، أَوْ عِلْمٍ يُنْتَفَعُ بِهِ ، أَوْ وَلَدٍ صَالِحٍ يَدْعُو لَهُ
Maksudnya
:
“Apabila matinya seorang manusia, maka terputuslah pahala amalannya kecuali tiga perkara iaitu sedekah jariah, atau ilmu yang dimanfaatkan dengannya, atau anak soleh yang sentiasa mendoakannya.”
Riwayat Muslim (4310), Abu Dawud (2882), al-Nasa’i (6445) dan al-Baihaqi dalam
al-Sunan al-Kubra
 (12635)
Hadith di atas menunjukkan kepada terangkatnya taklif kepada si mati, serta berpindahnya dari alamnya (iaitu dunia) ke alam barzakh, di mana ia bukan lagi tempat untuk beramal (beribadah). Apabila sudah terputusnya amalan, maka terputuslah juga pahala yang dikurniakan bagi suatu amalan tersebut. Manakala lafaz “إِلاَّ مِنْ ثَلاَثَةٍ” (kecuali tiga perkara) pula bermaksud pahala tiga perkara itu adalah berkekalan  bagi seseorang selepas kematiannya, dan itu adalah disebabkan oleh kekalnya kesannya (
atharnya
), lalu membawa kepada kekalnya pahalanya. (Lihat
Minhah al-‘Allam fi Syarh Bulugh al-Maram
, 7/8).
Menjawab bagi persoalan di atas, hukum menghadiahkan pahala bacaan al-Quran kepada orang Islam yang telah meninggal dunia telah kami bahaskan pada artikel yang bernombor #1608. Untuk mengetahui perbahasan yang lebih terperinci, tuan/puan bolehlah merujuk pada link yang telah kami sertakan.[1]
Secara ringkasnya menghadiahkan pahala bacaan al-Quran kepada ibu bapa yang telah meninggal dunia  termasuk dalam perkara yang diperselisihi oleh para ulama. Namun, pendapat yang kuat adalah pahala bacaan al-Quran yang dihadiahkan kepada mereka dapat memberi manfaat dan sampai kepada mereka. Inilah pendapat Imam Ahmad bin Hanbal dan sebahagian ulama yang lain serta sebahagian ulama mazhab Syafi‘I sebagaimana yang telah dinukilkan oleh Imam al-Nawawi. (Lihat
al-Azkar
, hlm. 164-165).
Selain itu,suka kami nyatakan juga antara cara untuk berbakti kepada kedua-dua ibu bapa yang telah meninggal dunia adalah  dengan melakukan amal soleh dan sentiasa mendoakan mereka kerana pahala ganjaran akan diperoleh melalui perbuatan anak tersebut umpama  seseorang yang menanam pokok, akan diberikan pahala dari buahnya sama ada orang yang memakan itu berdoa untuknya ataupun tidak. Ini juga berdasarkan hadis yang diriwayatkan oleh Abu Hurairah bahawa Rasulullah SAW bersabda :
إِنَّ مِمَّا يَلْحَقُ الْمُؤْمِنَ مِنْ عَمَلِهِ وَحَسَنَاتِهِ بَعْدَ مَوْتِهِ عِلْمًا عَلَّمَهُ وَنَشَرَهُ، وَوَلَدًا صَالِحًا تَرَكَهُ، وَمُصْحَفًا وَرَّثَهُ، أَوْ مَسْجِدًا بَنَاهُ، أَوْ بَيْتًا لِابْنِ السَّبِيلِ بَنَاهُ، أَوْ نَهْرًا أَجْرَاهُ، أَوْ صَدَقَةً أَخْرَجَهَا مِنْ مَالِهِ فِي صِحَّتِهِ وَحَيَاتِهِ، يَلْحَقُهُ مِنْ بَعْدِ مَوْتِهِ
Maksudnya
: “Sesungguhnya kebaikan yang akan mengiringi seorang mukmin setelah ia meninggal adalah ilmu yang diajarkan dan disebarkan, anak soleh yang ditinggalkan dan Al-Qur’an yang dia wariskan, atau masjid yang  dibangunkan, atau rumah yang dibina untuk orang musafir (yang kehabisan bekalan), atau sungai yang dialirkan, atau sedekah yang dikeluarkan dari hartanya ketika sihat dan ketika dia masih hidup. Semua amalan tersebut sentiasa akan mengiringi dirinya setelah kematiannya
.”
Riwayat Ibu Majah (238)
Amalan-amalan ini akan terus mendatangkan pahala  kepada seseorang setelah kematiannya. Demikian juga, hukum ini berlaku bagi segala kebaikan yang telah dilakukan oleh seseorang dan meninggalkan kesan setelah kematian.”
Kami akhiri dengan sepotong hadis yang diriwayatkan daripada Abu Hurairah R.A, Rasulullah SAW bersabda:
مَنْ سَنَّ فِى الإِسْلاَمِ سُنَّةً حَسَنَةً فَعُمِلَ بِهَا بَعْدَهُ كُتِبَ لَهُ مِثْلُ أَجْرِ مَنْ عَمِلَ بِهَا وَلاَ يَنْقُصُ مِنْ أُجُورِهِمْ شَىْءٌ وَمَنْ سَنَّ فِى الإِسْلاَمِ سُنَّةً سَيِّئَةً فَعُمِلَ بِهَا بَعْدَهُ كُتِبَ عَلَيْهِ مِثْلُ وِزْرِ مَنْ عَمِلَ بِهَا وَلاَ يَنْقُصُ مِنْ أَوْزَارِهِمْ شَىْءٌ
Maksudnya
:
“Sesiapa yang menjadi pelopor suatu amalan kebaikan lalu diamalkan oleh orang sesudahnya, maka akan dicatat baginya ganjaran semisal ganjaran orang yang mengikutinya dan sedikitpun tidak akan mengurangi ganjaran yang mereka peroleh. Sebaliknya, sesiapa yang menjadi pelopor suatu amalan keburukan lalu diamalkan oleh orang sesudahnya, maka akan dicatat baginya dosa semisal dosa orang yang mengikutinya, tanpa mengurangi dosanya sedikit pun.”
Riwayat Muslim (1017)
Semoga Allah SWT memberikan kefahaman yang jelas kepada kita semua dalam beragama. Ameen.
Wallahu a‘lam.
[1]

https://maktabahalbakri.com/1608-menghadiahkan-bacaan-al-quran-kepada-orang-yang-masih-hidup/
Bertarikh: 16 Jun 2023 bersamaan 27 Zulkaedah 1444H


#180 Iddah Bagi Perempuan Terputus Haidh

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
Bagaimana dengan kiraan iddah bagi wanita yang telah terputus haidnya?
Jawapan
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
‘Iddah dari sudut bahasa bermaksud kiraan,hitungan atau bilangan. Ini kerana ia merangkumi bilangan suci daripada haid dan juga bilangan bulan.
Dari segi istilah, ‘iddah ialah nama bagi tempoh tertentu bagi seseorang perempuan menunggunya, semata-mata mematuhi perintah Allah (ta’abbudi) atau sebagai tanda kesedihan terhadap pemergian suami, atau memastikan rahimnya bersih daripada kandungan.
[1]
Hikmah ‘Iddah bagi kematian suami yang disyariatkan dengan bertujuan:
[2]
Menunjuk kesetiaan kepada suami yang telah meninggal. Oleh itu Allah SWT mewajibkan isteri bagi menghormatinya, setia dan melayaninya. Justeru tidak sesuai bagi isteri bersikap sebaliknya selepas kematian suami
Menggantikan adat jahiliyyah yang mewajibkan isterinya berkurung di tempat yang gelap selama setahun selepas kematian suaminya.
Berdasarkan persoalan di atas, terdapat dua keadaan iddah bagi wanita yang telah terputus haidnya:
Pertama: Iddah Wanita Terputus haid Yang Kematian Suami.
Tempoh iddah bagi seorang wanita yang telah kematian suami, dan dirinya sudah terputus kitaran haid adalah selama empat bulan sepuluh hari. Ini berdasarkan firman Allah SWT:
وَالَّذِينَ يُتَوَفَّوْنَ مِنكُمْ وَيَذَرُونَ أَزْوَاجًا يَتَرَبَّصْنَ بِأَنفُسِهِنَّ أَرْبَعَةَ أَشْهُرٍ وَعَشْرًا
Maksudnya
:
Dan sesiapa yang telah meninggal dunia dari kalangan kamu dan mereka meninggalkan isteri-isteri, hendaklah mereka itu (para isteri) beriddah selama empat bulan sepuluh hari
.
[3]
Ayat di atas ini umum meliputi wanita-wanita muda yang kematian suami dalam keadaan mereka masih didatangi haid dan juga bagi wanita-wanita yang telah terputus haid. Justeru, iddah wanita terputus haid yang kematian suami adalah selama empat bulan sepuluh hari.
Kedua: Iddah Wanita Terputus haid Yang Diceraikan Suami
Namun sekiranya seorang wanita yang terputus haid itu diceraikan oleh suaminya, dan bukan disebabkan kematian suami, maka iddah baginya adalah selama tiga bulan. Ini berdalilkan firman Allah SWT:
وَاللَّائِي يَئِسْنَ مِنَ الْمَحِيضِ مِن نِّسَائِكُمْ إِنِ ارْتَبْتُمْ فَعِدَّتُهُنَّ ثَلَاثَةُ أَشْهُرٍ وَاللَّائِي لَمْ يَحِضْنَ
Maksudnya:

Dan perempuan-perempuan yang sudah terputus haidnya (terputus haid) dari kalangan isteri-isteri kamu sekiranya kamu ragu—ragu (berkenaan iddahnya) maka iddah mereka adalah tiga bulan dan begitu juga perempuan yang tidak ada haidnya (belum sampai tempoh haid).
[4]
Justeru,
iddah bagi seorang wanita yang terputus haid terbahagi kepada dua. Iaitu sama ada dia kematian suami atau dia diceraikan oleh suaminya. Sekiranya dia diceraikan oleh suaminya, maka iddahnya adalah selama tiga bulan dan sekiranya dia beriddah disebabkan kematian suaminya, maka iddahnya adalah selama empat bulan sepuluh hari.
Semoga Allah SWT memberikan kita kefahaman dalam memahami agama ini. Amin
Wallahua`lam.
Bertarikh 4 Januari 2022 bersamaan 1 Jamadil Akhir 1443 H

[1]
 Lihat
al-Fiqh al-Manhaji
, 3/61
[2]

Ibid
[3]
 Surah al-Baqarah: 234
[4]
 Surah Al-Thalaq: 4


#1799: Mencukur Rambut Bayi Perempuan Yang Baru Dilahirkan

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Saya ingin bertanya tentang hukum cukur rambut anak. Anak saya yang kedua adalah perempuan dan saya sudah melakukan aqiqah dan cukur jambul sahaja untuknya tetapi tidak membotakkan keseluruhan kepalanya. Bagaimana saya nak buat kiraan untuk kiraan bersedekah bagi berat timbanagn rambut anak yang dicukur? Bagi anak sulung saya pula, dia seorang autism, maka dia pun tidak dicukur habis kepalanya.
Jawapan
 :
Alhamdulillah, puji dan syukur kepada Ilahi atas pelbagai kurniaan dan anugerah yang tidak terhitung buat kita semua. Selawat dan salam ke atas junjungan besar Nabi Muhammad SAW, ahli keluarga, para sahabat dan mereka yang mengikut jejak langkah Baginda hingga ke Hari Kesudahan.
Mencukur rambut bayi merupakah salah satu perkara sunat yang digalakkan oleh Syarak. Ini berdasarkan hadith daripada Saidina Ali RA, katanya:
عَقَّ رَسُولُ اللَّهِ صَلَّى اللهُ عَلَيْهِ وَسَلَّمَ عَنِ الْحَسَنِ بِشَاةٍ وَقَالَ: يَا فَاطِمَةُ احْلِقِى رَأْسَهُ وَتَصَدَّقِى بِزِنَةِ شَعْرِهِ فِضَّةً، قال: فَكَانَ وَزْنُهُ دِرْهَمًا أَوْ بَعْضَ دِرْهَمٍ
Maksudnya
: “Rasulullah SAW mengaqiqahkan seekor kambing bagi al-Hasan lantas bersabda:
 “Wahai Fatimah, cukurlah rambutnya dan bersedekahlah berat rambut tersebut selepas dinilaikan dengan (timbangan) perak.” Ali berkata: “TImbangannya menyamai satu dirham atau setengah dirham.”
Riwayat al-Tirmizi (1519)
Namun begitu, timbul persoalan adakah mencukur rambut bagi bayi perempuan dibolehkan?
Dalam Isu ini ulama ada berbeza pendapat :
Pertama
 : Ulama mazhab Syafi’e dan Maliki menyatakan hukum mencukur rambut bayi perempuan adalah Sunat.Ini berdasarkan apa yang telah dinukilkan oleh Imam al-Nawawi beliau menyatakan di dalam al-Majmu’: “
Disunatkan untuk mencukur kepala bayi yang dilahirkan pada hari ketujuh. Mazhab kami menyatakan bahawa disunatkan juga untuk bersedeqah berat emas bersamaan dengan timbangan berat rambut bayi yang dicukur. Jika tidak mampu, maka disunatkan untuk bersedeqah dengan berat daripada perak. Hal ini untuk lelaki dan juga perempuan. ’
’ (Lihat
al-Majmu’
, 8/432)
Al-Dusuki menyatakan disunatkan mencukur rambut bayi lelaki atau perempuan yang baru dilahirkan  walaupun tidak  di aqiqah dan disunatkan bersedekah dengan timbangan rambut tersebut dari emas dan perak.Sekiranya tidak mencukur rambut disunatkan jugak untuk bersedekah dengan anggaran timbangan berat rambut bayi. (Lihat
al-Syarh al-Kabir
,2/126 ). Ini juga berdasar hadis :
وزَنَتْ فاطمةُ بنتَ النبيِّ ﷺ شَعرَ حسنٍ وحُسينٍ وزينبَ وأمِّ كلثومٍ فتصدَّقَتْ بزنةِ ذلك فِضَّةً.
Maksudnya
: “Fatimah Binti Rasulullah SAW menimbang rambut Hasan,Husain,Zainab dan Ummi Kalsum dan bersedekah dengannya dari perak
.”
Riwayat Abu Daud  (380) dan Baihaqi (19746)
Kedua
 : Ulama Hanbali berpandangan tidak boleh mencukur rambut bayi perempuan dan hukumya adalah makruh.Ini berdasarkan apa yang telah dinukilkan oleh Ibn Qudamah dalam kitabnya al-Mughni beliau menyatakan  : Tidak ada perbezaan dalam riwayat yang menyatakan makruh mencukur rambut perempuan. (Lihat
al-Mughni
, 1/104). Yang demikian berdasarkan hadis yang diriwatkan oleh Ali bin Abi Talib :
نَهَى رُسُولُ اللهِ ﷺ أَن تَحلقَ المرأةُ رأسَها
.
Maksudnya : “
Rasulullah SAW melarang perempuan mencukur rambut.Hasan berkata ia merupakan (مُثْلَه)  iatu menukar ciptaan Allah.”
Riwayat Tarmizi (914) dan Nasaie (5049)
Hadith di atas menunjukkan kepada larangan mencukur kepala bagi wanita ketika ber
tahallul
 (Haji & Umrah) dan begitu juga secara mutlaknya kecuali sekiranya terdapat darurat. (Lihat
Mirqah al-Mafatih Syarh Misykah al-Masabih
. Dar al-Fikr, (5/1832).
Al-Hanabilah mengatakan ianya hanyalah makruh sahaja. Larangan yang terdapat pada hadith di atas hanyalah bersifat makruh tanzih. (

Lihat
Dalil al-Falihin
, 8/477.
Menjawab persoalan di atas kami berpandangan hukum mencukur rambut bagi bayi perempuan adalah disunatkan berdasarkan dalil yang telah kami nyatakan di atas dan ia juga merupakan pendapat majoriti ulama. Yang demikian adalah kerana mecukur rambut mempunyai kebaikan seperti bersedekah dan bertujuan memperelokkan rambut yang tumbuh selepas itu.
Bagi soalan kiraan untuk bersedekah pula tuan/puan perlu mengeluar kadar emas atau perak bagi timbangan berat rambut bayi.
Justeru, kami katakan dalam masalah ini bolehlah anda anggarkan atau tartilkan sekira-kira berat rambut anak anda. Kemudian, bolehlah anda melakukan sedekah berdasarkan nilaian berat rambut anak anda. Ia sebagai lambang kesyukuran dan terima kasihnya kita kepada Allah SWT.
Di samping itu, menjadikan rasa  bahagia ditumpang sama oleh golongan fakir miskin dengan mendapat dan memperolehi kurniaan dari mereka yang memperolehi zuriat mereka.
Semoga jawapan yang ringkas ini dapat difahami dengan baik. Kami akhiri dengan doa:
اللَّهُمَّ فَقِّهْنَا فِي الدِّينِ، وَعَلِّمْنَا التَّأْوِيلَ
Maksudnya:
 “Ya Allah! Berikanlah kepada kami kefahaman di dalam agama serta ajarkanlah kepada kami takwilan-takwilan.”
Bertarikh: 16 Jun 2023 bersamaan 27 Zulkaedah 1444H


#1800: Nama Yusuf Naquib

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Nak mohon pendapat Tuan Guru, saya bakal melahirkan anak lelaki dalam 2 atau 3 minggu lagi. Cadangan nama Yusuf Naquib. Mohon pendapat Tuan Guru, sesuai ke dua nama tersebut digabungkan?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Menamakan anak dengan nama-nama yang baik adalah digalakkan. Ini kerana nama merupakan lambang dan akan dipanggil pada Hari Kiamat kelak.
Daripada Abi al-Darda’ R.A, Rasulullah SAW bersabda:
إِنَّكُمْ تُدْعَوْنَ يَوْمَ الْقِيَامَةِ بِأَسْمَائِكُمْ وَأَسْمَاءِ آبَائِكُمْ فَأَحْسِنُوا أَسْمَاءَكُمْ
Maksudnya
:  “
Sesungguhnya kamu semua akan diseru pada hari kiamat kelak dengan nama kamu dan nama bapa-bapa kamu. Maka perelokkanlah nama kamu.”
Riwayat Abu Daud (4948)
Berdasarkan persoalan di atas, selama mana nama tidak diertikan dengan sebarang bentuk syirik atau seperti yang dinyatakan di atas, maka hukumnya adalah dibolehkan. Inilah pendapat kebanyakan fuqaha’ sekalipun nama yang afdhal dengan dihambakan kepada Allah atau yang dipuji.
Daripada Ibn Umar R.Anhuma, bahawa Rasulullah SAW bersabda:
إِنَّ أَحَبَّ أَسْمَائِكُمْ إِلَى اللَّهِ عَبْدُ اللَّهِ ، وَعَبْدُ الرَّحْمَنِ
Maksudnya
: “
Sesungguhnya nama yang paling disukai oleh Allah ialah Abdullah dan Abd al-Rahman.”
Riwayat Muslim (6/169), Abu Daud (2/307), al-Tirmizi (4/29), al-Nasa’ie (2/119), Ibn Majah (2/404), al-Darimi (2/294), Ahmad (4774) dan al-Hakim (4/274)
Bagi melengkapkan jawapan ini, kami nukilkan pendapat Dr Yusuf al-Qaradhawi yang berkata: “Ahli fiqh tidak melarang perihal apa yang saya ketahui sebagai menamakan anak dengan nama-nama bukan Arab selagi maknanya adalah baik dari segi bahasa. Ramai Muslim yang mengekalkan nama orang bukan Arab untuk kaum lelaki dan wanita selepas keislaman mereka walaupun mereka berada dalam kehidupan dan budaya orang Arab.
Nama-nama yang menyerupai nama sedemikian adalah Mariyyah al-Qibtiyyah, ibu kepada Ibrahim, putera kepada Nabi SAW yang dikenali sebagai nama al-Qibti al-Misri.
Ada juga para sahabat dan tabi’in yang nama mereka berasal daripada nama tumbuh-tumbuhan. Contohnya Talhah (pohon Talha), Salmah (pohon Salma), dan Handzalah (pohon yang buahnya begitu pahit).
Ataupun nama haiwan dan burung seperi
asad
(singa),
fahd
(harimau bintang),
haitham
(singa padang pasir), dan
saqr
(burung helang).
Ataupun nama ciptaan yang keras atau benda semula jadi seperti
bahr
(laut),
jabal
(bukit) dan
sakhar
(batu besar).
Ataupun nama yang berbentuk sifat yang diambil daripada makna asal. Contohnya ‘Amir (yang panjang umur), Salim (yang sejahtera), Umar (yang mempunyai umur yang panjang), Said (yang bahagia), Fatimah (yang dipisahkan daripada susuan), Aisyah (yang hidup), Safiyyah (yang bersih), dan Maimunah (yang dipercayai).
Ataupun nama orang terdahulu yang antara mereka menjadi ikutan berdasarkan jejak hidup mereka daripada kalangan Nabi, orang-orang soleh dan solehah seperti Ibrahim, Ismail, Yusuf, Musa dan Maryam.
Berdasarkan rangkuman panduan-panduan ini, seorang Muslim dibenarkan menamakan anak lelaki ataupun anak perempuan, sama ada dengan nama Arab ataupun nama bukan Arab. (Lihat
Fatawa Mu’asirah,
2/404-405)
Justeru, saya katakan, nama yang dicadangkan itu tidaklah salah bahkan baik, iaitu Yusuf Naquib. Mungkin saudara juga mengambil sempena dengan tokoh Islam di Malaysia yang di hujung namanya dengan Naquib. Beliau yang saya maksudkan ialah Syed Muhammad Naquib al-Attas.
Semoga anak tuan menjadi anak yang soleh dan menjadi penyejuk mata hati tuan. Marilah sama-sama kita berdoa kepada Allah SWT:
رَبَّنَا هَبْ لَنَا مِنْ أَزْوَاجِنَا وَذُرِّيَّاتِنَا قُرَّةَ أَعْيُنٍ وَاجْعَلْنَا لِلْمُتَّقِينَ إِمَامًا
Maksudnya:
“Wahai Tuhan kami, berilah kami beroleh dari isteri-isteri dan zuriat keturunan kami: perkara-perkara yang menyukakan hati melihatnya, dan jadikanlah kami imam ikutan bagi orang-orang yang (mahu) bertaqwa.”
Surah al-Furqan (74)
Bertarikh: 16 Jun 2023 bersamaan 27 Zulkaedah 1444H


#1801: Ditaja kepada Orang Yang Berhutang Untuk Menunaikan Umrah

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Wajibkah saya melunaskan hutang saya sebelum saya menunaikan umrah? Jika ada orang taja saya, boleh ke saya pergi umrah jika ada hutang?

Jawapan:
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Kami mulakan dengan firman Allah SWT:
وَلِلَّهِ عَلَى النَّاسِ حِجُّ الْبَيْتِ مَنْ اسْتَطَاعَ إِلَيْهِ سَبِيلاً
Maksudnya: “
Dan Allah mewajibkan manusia mengerjakan ibadat Haji dengan mengunjungi Baitullah iaitu sesiapa yang mampu sampai kepadanya.”
Surah Ali-Imran (97)
Pada asasnya, hukum mengerjakan ibadah haji dan umrah adalah wajib dikerjakan sekali seumur hidup bagi mereka yang berkemampuan. Namun, menjadi persoalan adakah boleh untuk seseorang yang berhutang untuk menunaikan ibadat haji atau umrah?
Dalam isu kemampuan ini, saudara boleh merujuk ke link di bawah untuk mendapat maklumat lanjut:
#1522: Maksud Berkemampuan dalam Ibadah Haji dan Umrah[1]
#148 Melangsaikan Hutang Atau Umrah[2]

Berbalik kepada soalan yang diajukan,
kami syorkan kepada saudara untuk pergi menunaikan ibadah umrah. Hal ini kerana saudara di taja oleh seseorang untuk menunaikan ibadah umrah dan bukannya menggunakan duit saudara sendiri.

Walaupun begitu, alangkah baiknya saudara bertemu dengan orang yang saudara berhutang serta jelaskan hasrat saudara yang hendak ke Mekah menunaikan umrah dengan tajaan seseorang dan alangkah baiknya jika saudara boleh memberi sebahagian daripada hutang tersebut untuk dilunaskan sebagai komitmen dan cita-cita saudara untuk menyelesaikannya.
Semoga dengan berkat doa dan munajat saudara di sana, Allah SWT memudahkan urusan saudara untuk melangsaikan hutang dan mempermudahkan segala urusan kehidupan saudara. Namun, perlu difahami jika sekiranya seseorang itu mempunyai hutang dan ingin mengerjakan umrah atau haji, maka ketika itu melunaskan hutang adalah lebih utama. Hal ini kerana ia diwajibkan kepada mereka yang berkemampuan sahaja. Firman Allah SWT:
وَلِلَّهِ عَلَى النَّاسِ حِجُّ الْبَيْتِ مَنْ اسْتَطَاعَ إِلَيْهِ سَبِيلاً
Maksudnya: “
Dan Allah mewajibkan manusia mengerjakan ibadat Haji dengan mengunjungi Baitullah iaitu sesiapa yang mampu sampai kepadanya.”
Surah ali-Imran (97)
Menurut Imam al-Nawawi, jika dia masih ada hutang yang perlu dilangsaikan dengan segera, sedangkan dia mampu melaksanakannya, maka pemberi hutang berhak menghalangnya daripada musafir. Sebaliknya jika dia termasuk daripada golongan yang sukar kerana kesempitan hidup dan tidak memiliki sesuatu yang dituntutnya. Ketika itu, ia harus bermusafir tanpa izinnya. Begitu juga jika hutang itu bersifat bertangguh malah boleh ia bermusafir tanpa menjelaskannya terlebih dahulu. Tetapi sunat baginya tidak keluar musafir sehingga diwakilkan kepada seseorang yang boleh melangsaikan hutangnya ketika ketiadaannya. (Lihat
al-Idhah
, hlm. 18)
Justeru itu, kemampuan merupakan salah satu syarat wajib yang harus dipenuhi bagi sesiapa yang ingin menunaikan ibadah haji ataupun umrah. Oleh itu, bagi sesiapa yang tidak berkemampuan maka gugurlah syarat untuk dia menunaikannya disebabkan kekurangannya. Namun begitu, bagi mereka yang mampu untuk menguruskan hutang dan kewangannya dengan baik, serta pendapatannya stabil, maka diharuskan baginya untuk melaksanakan umrah ataupun haji.
Kami akhiri dengan doa:
اللَّهُمَّ إِنِّي أَعُوذُ بِكَ مِنْ الْهَمِّ وَالْحَزَنِ وَأَعُوذُ بِكَ مِنْ الْعَجْزِ وَالْكَسَلِ وَأَعُوذُ بِكَ مِنْ الْجُبْنِ وَالْبُخْلِ وَأَعُوذُ بِكَ مِنْ غَلَبَةِ الدَّيْنِ وَقَهْرِ الرِّجَالِ
Maksudnya:
“Ya Allah, sesungguhnya aku berlindung kepada Engkau dari kedukaan dan kesedihan. Aku berlindung kepada Engkau dari sifat lemah dan malas. Aku berlindung kepada Engkau dari sifat pengecut dan bakhil. Dan aku berlindung kepada Engkau dari bebanan hutang dan penindasan manusia.”

[1]

https://maktabahalbakri.com/1519-maksud-berkemampuan-dalam-ibadah-haji-dan-umrah/
[2]

https://maktabahalbakri.com/148-melangsaikan-hutang-atau-umrah/

Bertarikh: 16 Jun 2023 bersamaan 27 Zulkaedah 1444H


#1802: Pembiayaan Peribadi Islamik Berdasarkan Kaedah Tawarruq

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum w.b.t Dato’ Seri. Kebanyakan produk pembiayaan peribadi Islam adalah berdasarkan kaedah
Tawarruq
, apakah hukumnya?
Jawapan:
Waalaikumussalam w.b.t
Alhamdulillah, segala puji bagi Allah SWT, selawat dan salam kepada junjungan besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga hari kiamat.
Definisi
Tawarruq
(التَوَرُّقُ)
Sebelum menjawab persoalan yang diutarakan, kami datangkan terlebih dahulu takrifan
Tawaruq
.
Bank Negara Malaysia
 mengatakan bahawa ianya terdiri daripada suatu kontrak jual beli yang terdiri daripada dua akad, yang pertama melibatkan jualan aset oleh penjual kepada pembeli atas dasar tangguh (bayarannya). Kemudian, pembeli tersebut akan menjual aset yang sama kepada pihak ketiga atas dasar tunai dan segera (bayarannya). (Lihat
Bank Negara Malaysia – Tawarruq
, hlm. 5)
Al-Mausu‘ah al-Fiqhiyyah al-Kuwaitiyyah
 mentakrifkan
Tawarruq
 menurut istilah sebagai pembelian barangan secara bayaran tangguh, kemudian menjualnya secara bayaran tunai kepada orang selain penjual tadi (orang ketiga) dengan harga lebih rendah daripada apa yang dibelinya; dengan tujuan mendapatkan tunai tersebut. (Lihat
al-Mausu‘ah al-Fiqhiyyah al-Kuwaitiyyah
, 14/147)
Berdasarkan takrifan di atas, kami menyimpulkan beberapa unsur asas yang terdapat di dalam urusniaga dengan kaedah
Tawarruq
 ini:
Pembelian barangan secara bayaran tangguh.
Pembeli menjual semula barang yang dibeli kepada orang ketiga.
Penjualan barangan yang dibeli dengan harga yang lebih murah.
Pembeli berhasil mendapatkan wang secara tunai.
Hukum
Tawarruq
Hukum urusniaga dengan kaedah ini adalah dibenarkan oleh majoriti ulama’ termasuklah ulama Mazhab al-Syafi‘i. Imam al-Syafi‘i menyebutkan di dalam kitabnya
al-Umm
 bahawa jika seseorang membeli barang daripada orang lain dengan bayaran tangguh, maka tidak menjadi masalah baginya untuk menjual semula barang itu dengan harga yang lebih rendah atau tinggi, kepada orang lain. (Lihat
al-Umm
, 3/79)
Imam al-Subki menaqalkan kalam Imam al-Syafi‘i ini di dalam
 Takmilah al-Majmu‘
, lalu mengatakan bahawa urusniaga ini dibenarkan kerana jual beli yang pertama merupakan akad yang berbeza dengan jual beli yang kedua. (Lihat
al-Majmu‘ Takmilah al-Subki
, 10/149)
Disebutkan juga di dalam
Qararat al-Majma‘ al-Fiqh al-Islami
 yang berlangsung di Makkah pada 11 Rejab 1419 Hijrah bersamaan 31 Oktober 1998 Masihi:
أَنَّ بَيْعَ التَّوَرُّقِ هَذَا جَائِزٌ شَرْعًا، وَبِهِ قَالَ جُمْهُورُ الْعُلَمَاءِ، لِأَنَّ الأَصْلَ فِي الْبُيُوعِ الإِبَاحَةُ
Maksudnya:

“Jual beli Tawarruq ini dibolehkan menurut syara‘, dan inilah pandangan yang dipersetujui majoriti ulama‘. Hal ini kerana hukum asal jual beli adalah harus.”
(Lihat
Qararat al-Majma‘ al-Fiqh al-Islami
, hlm. 320)
Ini berdasarkan firman Allah SWT:
وَأَحَلَّ اللَّـهُ الْبَيْعَ وَحَرَّمَ الرِّبَاۚ
Maksudnya:
“Padahal Allah telah menghalalkan berjual-beli (berniaga) dan mengharamkan riba.”
(Surah al-Baqarah: 275)
Dalam ayat ini, Allah SWT telah menyatakan larangan bagi orang Islam untuk beramal dengan perbuatan riba. Dan Allah SWT juga menjanjikan balasan serta azab yang pedih bagi mereka yang melanggarinya. Adapun urusniaga dengan kaedah
Tawarruq
 ini pada zahirnya adalah bebas dari sebarang unsur riba.
Diriwayatkan daripada Abu Sa‘id al-Khudri dan Abu Hurairah R.Anhuma bahawa Rasulullah SAW melantik seorang sahabat sebagai petugas di Khaibar, sahabat tersebut kemudian membawa pulang kepada Baginda kurma
Janib
, lalu Rasulullah SAW bersabda:
أَكُلُّ تَمْرِ خَيْبَرَ هَكَذا، فَقالَ: لَا وَاللهِ يَا رَسُولَ اللهِ إِنّا لَنَأْخُذُ الصَّاعَ مِنْ هَذَا بِالصَّاعَيْنِ، وَالصَّاعَيْنِ بِالثَّلَاثَةِ، فَقَالَ: لَا تَفْعَلْ، بِعِ الجَمْعَ بِالدَّرَاهِمِ، ثُمَّ ابْتَعْ بِالدَّرَاهِمِ جَنِيبًا
Maksudnya:
“’Adakah semua kurma Khaibar  begini?’ Sahabat tersebut menjawab: ‘Demi Allah tidak wahai Rasulullah, sesungguhnya kami membeli kurma ini satu gantang dengan imbalan kurma dua gantang, dan membeli 2 gantang dengan imbalan 3 gantang’. Lalu Rasulullah bersabda: ‘Jangan lakukan seperti itu, tetapi juallah semua kurma tersebut dengan dirham, kemudian beli dengan dirham tersebut kurma janib’.”
Riwayat al-Bukhari (2201) dan Muslim (1593)
Oleh kerana kaedah
Tawarruq
 ini terdapat hutang, maka mereka berdalilkan dengan ayat al-Quran yang membenarkannnya dengan syarat hutang tersebut ditulis. Firman Allah SWT:
يَا أَيُّهَا الَّذِينَ آمَنُوا إِذَا تَدَايَنتُم بِدَيْنٍ إِلَىٰ أَجَلٍ مُّسَمًّى فَاكْتُبُوهُ
Maksudnya:
“Wahai orang-orang yang beriman! Apabila kamu menjalankan sesuatu urusan dengan hutang piutang yang diberi tempoh hingga ke suatu masa yang tertentu maka hendaklah kamu menulis (hutang dan masa bayarannya) itu.”
(Surah al-Baqarah: 282)
Hukum Kaedah Tawarruq dalam Pembiayaan Peribadi Islamik
Pembiayaan Peribadi Islamik menggunakan kaedah
Tawarruq
yang berasaskan kepada konsep
murabahah
(keuntungan) dan
wakalah
(perwakilan).
Konsep
murabahah
 (keuntungan) ini berlaku dengan cara penjualan sesuatu barang dengan harga modal berserta jumlah kadar keuntungan yang telah dipersetujui oleh pembeli.
Konsep
wakalah
 (perwakilan) pula berlaku dengan cara penjual menggunakan khidmat ejen untuk mewakilinya dalam penjualan sesuatu barang. Pihak ejen tersebut kemudiannya akan menerima upah dari khidmat yang diberikannya.
Apabila jelas kedua-dua konsep di atas, kami ringkaskan proses Pembiayaan Peribadi Islamik dengan kaedah
Tawarruq
ini seperti berikut:
Pertama:
 Pihak bank bertindak sebagai peniaga yang akan membeli terlebih dahulu barangan daripada pihak pengeluar, kemudian menjual semula kepada pelanggan dengan harga yang lebih tinggi.
Kedua:
 Pihak bank bertindak sebagai ejen (wakil) pihak pelanggan untuk menjualkan semula barang tersebut kepada pihak ketiga.
Ketiga:
 Hasil daripada jualan tersebut akan diberikan kepada pelanggan.
Keempat:
 Pelanggan akan membayar semula nilai jualan kepada pihak bank secara ansuran mengikut tempoh yang telah ditetapkan.
Sebagai contoh: Ali (pelanggan) ingin membuat pinjaman sebanyak RM 50,000 daripada Bank A. Bank A akan membeli sesuatu barang bernilai RM 50,000 daripada syarikat A, kemudian menjualnya kepada Ali dengan konsep
murabahah
(keuntungan) sebanyak lima peratus (5%) iaitu bersamaan RM 52,500 secara bayaran tangguh.
Dengan menggunakan akad yang baru berasaskan konsep
wakalah
 (perwakilan) pula, Bank A akan mewakili Ali untuk menjualkan semula barang tersebut tersebut dengan harga RM 50,000 kepada syarikat B (pihak ketiga) secara tunai. Kemudian, Bank A memberikan hasil jualan bernilai RM 50,000 kepada Ali.
Bank A akan meminta Ali membayar caj perkhidmatan atas khidmat yang telah yang disediakan kepadanya. Ali juga perlu membayar kepada Bank A dengan harga barang yang dijual berasaskan konsep
murabahah
 (keuntungan) yang lepas iaitu RM 52,500 secara tangguhan. (Lihat
Jurnal Syariah Universiti Malaya – Bilangan 2
, 18/354-357)
Jelas berdasarkan perbincangan di atas, mendapatkan Pembiayaan Peribadi Islamik berdasarkan kaedah
Tawarruq
 adalah dibolehkan kerana tiada unsur riba atau apa-apa unsur lain yang diharamkan oleh syara‘ seperti
gharar
 (ketidakpastian) dan sebagainya.
Keperluan semasa yang kian mendesak terutamanya dari aspek kewangan bagi mengatasi masalah lain menjadi suatu perkara yang darurat. Sesetengah pihak mungkin berkeperluan untuk membuat pembiayaan peribadi ini menggunakan cara yang tidak bertentangan  dengan hukum syara’, maka kaedah
Tawarruq
 menjadi salah satu alternatif lain kepada pembiayaan islam di Malaysia.
Wallahua‘lam
Bertarikh: 16 Jun 2023 bersamaan 27 Zulkaedah 1444H


#1803: Memakan Daging Sembelihan Bagi Orang Yang Bernazar

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan
 :
Assalamualaikum Datuk, saya ingin bertanya bab nazar, jika saya bernazar menyembelih seekor kambing jika anak saya mendapat perkerjaan, siapa yang tidak boleh makan daging dari sembelihan itu?
Jawapan
 :
Waalaikumussalam w.b.t
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, nazar dari sudut bahasa membawa erti berjanji melakukan kebaikan atau kejahatan. Manakala dari sudut istilah, nazar ditakrifkan sebagai :
اِلْتِزَامُ قُربُةِ لَم تَتَعَيَّن فِي الشَّرْعِ، إِمَّا مُطْلَقًا، أَوْ مُعَلَّقًا عَلَى شَيْء
Maksudnya: “
Mewajibkan ke atas diri sendiri suatu perbuatan qurbah (ibadah yang mendekatkan diri dengan Allah) yang tidak diwajibkan oleh syara’ (ke atas dirinya), sama ada secara mutlak atau pun dengan menta’liqkan (iaitu mengaitkan) dengan suatu perkara.”
(Lihat
al-Mu‘tamad fi al-Fiqh al-Syafi‘ie
,
2/501)
Hukum melaksanakan tuntutan nazar adalah wajib sekiranya ia merupakan suatu amal ketaatan. Ini berdasarkan firman Allah SWT:
وَلْيُوفُوا نُذُورَهُمْ
Maksudnya: “
Dan hendaklah mereka menyempurnakan nazar-nazar mereka
.”
(Surah Al-Hajj: 29)
“Nazar adalah seseorang mengikat dirinya untuk melakukan sesuatu yang tidak diwajibkan oleh agama, seperti seseorang berkata, ‘Aku berjanji untuk berkorban,’ atau ‘Aku akan bersedekah jika Allah menyembuhkan penyakitku.’ Ini dalam bentuk syarat kepada Allah Azza wa Jalla.
Allah SWT juga memuji terhadap golongan yang menyempurnakan nazar yang dilakukan oleh mereka dan sikap mereka yang takutkan kepada azab-Nya dengan berfirman:
يًوفُونَ بِالنَّذْرِ وَيَخَافُونَ يَوْمًا كَانَ شَرُّهُ مُسْتَطِيرًا
Maksudnya: “
(Mereka dikurniakan kesenangan itu kerana) mereka menyempurnakan nazarnya (apatah lagi yang diwajibkan Tuhan kepadanya), serta mereka takutkan hari (akhirat) yang azab seksanya merebak di sana sini.”
(Surah al-Insan: 7)
Namun begitu, sesungguhnya kewajipan menunaikan nazar itu bergantung kepada berlakunya dan tercapainya perkara yang dinazarkan tersebut
.
 Dalam hal ini, Ibn al-Qudamah menyebut di dalam kitabnya al-Mughni:
ا
لتِزَامُ طَاعَةٍ فِي مُقَابِلِ نِعْمَةٍ اسْتَجْلَبَهَا أَوْ نَقْمَةٍ اسْتَدْفَعَهَا كَقَوْلِهِ : إِن شَفَانِي اللهُ فَللهِ عَلَيَّ صَوْمُ شَهْرٍ فَتَكُونُ الطَاعَةُ المُلْتَلْزِمَةُ ممَّا لَهُ أَصْلٌ فِي الوُجُوبِ بِالشَرْعِ
Maksudnya:
Menjadi wajib satu ketaatan bagi nikmat yang tertentu yang diperolehinya atau satu bala tertentu yang dapat dielakkannya dengan berkata -sebagai contoh, “Jika sekiranya Allah SWT menyembuhkan aku daripada penyakit ini, maka bagi Allah SWT keatas aku berpuasa selama sebulan”. Maka ia menjadi satu ketaatan yang wajib ditunaikan selagimana mempunyai asal dalam syarak.
(Rujuk
al-Mughni Li Ibn al-Qudamah
, 13/622)
Justeru, apabila sesuatu nazar tercapai, maka wajib untuk seseorang itu melaksanakan apa yang dinazarkannya. Walaubagaimanapun, jika nazar itu tidak tercapai, maka tiada kewajipan ke atas dia untuk melaksanakan apa yang dinazarkan tersebut
.
Merujuk kepada persoalan di atas, binatang sembelihan atau apa-apa masakan yang telah dinazarkan adalah sepertimana hukum korban atau akikah yang dinazarkan iaitu haram dimakan oleh penazar dan tanggungannya (ahli keluarganya). Sekiranya dia makan, maka wajiblah diganti.Para ulama’ telah menetapkan bahawa korban yang dilaksanakan kerana menunaikan nazar yang telah tercapai, tidak boleh dimakan oleh orang yang melakukan korban tersebut. Hal ini kerana korban yang dilaksanakan tersebut wajib untuk disedekahkan kesemuanya kepada golongan fakir dan miskin. Ini bersandarkan kepada satu hadis yang diriwayatkan oleh Ummu al-Mu’minin A’isyah R.Anha beliau berkata bahawa Rasulullah SAW bersabda:
مَنْ نَذَرَ أَنْ يُطِيعَ اللَّهَ فَلْيُطِعْهُ، وَمَنْ نَذَرَ أَنْ يَعْصِيَهُ فَلاَ يَعْصِهِ
Maksudnya: “
Sesiapa yang bernazar untuk mentaati Allah maka hendaklah dia mentaatinya. Dan sesiapa yang bernazar untuk bermaksiat kepadanya maka janganlah dia bermaksiat kepadanya
.”
Riwayat al-Bukhari (6696)
Jika sekiranya seseorang itu telah memakan daripadanya, hendaklah dia mengeluarkan sejumlah wang mengikut kadar yang telah dimakannya tersebut. Selain itu, tidak perlu untuk dia menyembelih lagi haiwan yang lain sebagai ganti kepada bahagian yang telah dimakan tersebut. (Rujuk
al-Mu’tamad fi Mazhab al-Syafie,
2:485)

Wallahua’lam
Bertarikh: 16 Jun 2023 bersamaan 27 Zulkaedah 1444H


#1804: Kerbau atau Lembu Balar Sebagai Haiwan Korban

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada satu soalan. Jika manusia yang Allah takdirkan balar (albino) sejak lahir dikira sebagai kecacatan. Justeru, bagaimana pula dengan kerbau atau lembu yang balar sejak dari lahir. Adakah ia dikira cacat dan bolehkah ia dijadikan sebagai haiwan untuk ibadah korban? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Mukadimah
Kami mulakan dengan mengemukakan terlebih dahulu definisi balar. Menurut Kamus Dewan Edisi Keempat, balar ialah binatang atau manusia yang lahir tanpa bahan pewarna semula jadi pada rambut dan kulit yang menyebabkan rambut dan kulit menjadi putih.
[1]
Umumnya, haiwan albino yang dijadikan sebagai haiwan peliharaan seperti anjing, arnab dan burung, memerlukan penjagaan lebih rapi berbeza dengan haiwan yang lain. Sebagai contoh seekor anjing albino apabila tuannya mahu membawa keluar, matanya perlu ditutup dengan penutup khas bagi mengelak silau atau jika cahaya berlebihan boleh menyebabkan buta.
Menurut Dr Shairah Abdul Razak (Pensyarah Kanan Program Genetik, Fakulti Sains dan Teknologi, UKM), haiwan albino tidak seharusnya terdedah kepada cahaya matahari kerana kulitnya sensitif. Namun, untuk makanan pula tiada beza dengan haiwan normal lain. Menurutnya lagi, kewujudan haiwan albino adalah cara semula jadi dan menunjukkan kepelbagaian genetik.
Selain itu, Dr Shairah turut menyebutkan, sama ada manusia atau haiwan kewujudannya dipengaruhi oleh faktor genetik atau disebut juga pewarisan. Dalam aspek pewarisan ini, ada suatu kod arahan terdiri daripada asid deoksiribonukleik (DNA) yang menentukan baka atau ciri-ciri keturunan sekali gus membentuk gen. Gen ini menentukan ciri-ciri fizikal, iaitu warna kulit, mata atau yang tidak dapat dilihat dalam badan seperti penghasilan protein dan lain-lain. Salinan gen bagi setiap ogranisma pula ada dua, iaitu satu salinan diwarisi daripada induk jantan dan satu lagi induk betina. Sebagai contoh jika gen dalam induk membawa ciri warna kulit gelap dan menghasilkan banyak melanin, anak mewarisi salinan gen itu akan berkulit gelap. Gen ini juga wujud dalam manusia, haiwan, tumbuhan dan organisma hidup seperti bakteria.
Albino berlaku disebabkan mutasi atau sebarang perubahan berlaku pada gen yang berfungsi untuk hasilkan melanin. Proses penghasilan melanin itu dikawal oleh gen dinamakan sebagai gen protein Tyrosinase. Mutasi pula boleh berlaku secara spontan sebagai contoh jika berlaku kesilapan ketika DNA disalin dan diperbanyakkan dalam sel badan atau disebabkan oleh pelbagai punca lain termasuk persekitaran seperti bahan kimia, asap rokok, radiasi, sinaran ultraviolet (UV) dan sebagainya.
Dalam situasi normal termasuk manusia, gen protein Tyrosinase normal akan menjalankan fungsinya, iaitu bertindak sebagai pemangkin atau enzim dalam proses penghasilan melanin. Dalam kes albino, ia mengalami mutasi iaitu berlaku perubahan pada kod DNA, mengakibatkan fungsi gen tadi rosak, hilang, terganggu dan sebagainya. Jika mutasi ini berlaku pada satu salinan gen sebagai contoh dari ibu atau dari ayah sahaja, kesan mungkin tidak ketara. Bagaimanapun, apa yang berlaku hingga menyebabkan albino ialah dia menerima kedua-dua salinan gen Tyrosinase yang rosak akibat mutasi berasal daripada induk jantan dan betina, dan kini sel tidak lagi boleh menghasilkan melanin. Akhirnya, kesan ketiadaan melanin tadi dimanifestasikan pada fizikal seperti ciri keputihan pada kulit, bulu, mata, dan sisik haiwan berkenaan. Bagaimanapun, ada haiwan yang berwarna putih tetapi bukan albino, namun untuk membezakannya adalah pada bahagian mata yang berwarna merah.
Menurut Dr Shairah lagi, ada juga haiwan separa albino seperti ular sawa Burma, berwarna putih dan kuning. Jika mata ular sawa itu berwarna hitam, ia separa albino tetapi jika matanya berwarna merah, ia albino penuh. Selain itu, beliau juga ada menyatakan berkenaan jangka hayat haiwan albino. Bagi yang dijaga baik seperti di zoo atau dipelihara sebagai haiwan peliharaan mereka boleh menjadi sama dengan haiwan biasa. Namun, bagi haiwan liar habitat asal, jangka hayat mungkin tidak panjang seperti haiwan yang dipelihara kerana beberapa faktor. Antaranya, haiwan albino bermata merah mempunyai tahap penglihatan terhad, sekali gus menyebabkan ia senang menjadi mangsa haiwan lain. Tambahan lagi, potensi untuk haiwan itu hidup di habitat asal juga sangat tipis kerana warna putih menyukarkan mereka membuat penyamaran. Selain itu, haiwan albino juga sama seperti manusia mempunyai risiko tinggi menghidap kanser kulit.
[2]
Haiwan korban
Pada asasnya, korban hanya sah dengan unta, lembu kambing dan biri-biri. Hal ini berdasarkan firman Allah SWT:
وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّهِ عَلَىٰ مَا رَزَقَهُم مِّن بَهِيمَةِ الْأَنْعَامِ
Maksudnya:
“
Dan bagi tiap-tiap umat, Kami syariatkan ibadat menyembelih korban (atau lain-lainnya) supaya mereka menyebut nama Allah sebagai bersyukur akan pengurniaan-Nya kepada mereka; binatang-binatang ternak yang disembelih itu.
”
(Surah al-Haj: 34)
Begitu juga tidak terdapat hadith Nabi SAW atau kata-kata sahabat yang menunjukkan bahawa yang dijadikan korban selain daripada binatang-binatang tersebut. (Lihat
al-Fiqh al-Manhaji
, 1/233).
Selain daripada itu, Imam al-Baghawi juga ada menyatakan, lafaz “بَهِيمَة” (haiwan) diikat dengan lafaz “النَّعَم” (ternakan) kerana ada daripada haiwan yang bukan daripada jenis haiwan ternakan seperti kuda, baghal dan keldai. Oleh itu, tidak boleh menyembelihnya sebagai korban. (Lihat
Ma‘alim al-Tanzil
, 5/385).
Tambahan lagi, Imam al-Nawawi turut menyebutkan, syarat sah dalam korban ialah haiwan korban hendaklah berasal daripada haiwan ternakan iaitu unta, lembu dan kambing. Termasuk juga pelbagai jenis unta, semua jenis lembu dan semua jenis kambing iaitu kibas,
ma‘iz
(kambing jantan) dan sejenisnya. Manakala selain haiwan ternakan seperti rusa dan keldai adalah tidak sah sebagai haiwan korban, sama ada daripada yang jantan mahupun yang betina – tanpa ada perselisihan ulama.  Tidak ada khilaf sama sekali mengenai hal ini menurut kami. Selain itu, hasil daripada percampuran (perkahwinan) antara rusa dan kambing juga tidaklah sah sebagai haiwan korban kerana ia tidak termasuk dalam kategori haiwan ternakan. (Lihat
al-Majmu‘ Syarh al-Muhazzab,
 8/365).
Selamat daripada kecacatan yang menjejaskan daging
Selain itu, di antara syarat haiwan korban juga ialah haiwan tersebut tidak mengalami kecacatan yang menyebabkan kurang dagingnya. Menurut pengarang
al-Fiqh al-Manhaji
 (1/234), haiwan yang hendak dijadikan haiwan korban itu tidak cacat yang menyebabkan kurang dagingnya. Oleh itu, tidak sah korban kambing yang terlalu kurus, sangat tempang, buta sebelah mata, berpenyakit atau putus sebahagian telinganya.
Imam al-Nawawi menyebutkan, disyaratkan pada haiwan korban itu mestilah selamat daripada kecacatan yang boleh mengurangkan dagingnya. Justeru, tidak sah haiwan yang sangat kurus, gila, terpotong sebahagian telinga, tempang, buta sebelah mata, sakit dan kudis yang jelas kelihatan. Tidak memberi kesan (kepada kesahan haiwan korban itu) jika kecacatan yang disebutkan tadi sangat sedikit, begitu juga ketiadaan tanduk-tanduknya, koyak telinga, dan tebukan pada telinga mengikut pendapat yang paling sahih. Kemudian, beliau menyebutkan bahawa menurutnya, pendapat yang sahih dan yang dinaskan adalah tidak sah kudis yang sedikit. (Lihat
Minhaj al-Talibin
, hlm. 320).
Hal ini berdasarkan hadith, daripada al-Barra’ bin Azib R.A, daripada Rasulullah SAW, Baginda bersabda:
أَرْبَعٌ لاَ تُجْزِيْ فِي الأَضَاحِي: الْعَوْرَاءُ بَيِّنٌ عَوَرُهَا وَالْمَرِيضَةُ بَيِّنٌ مَرَضُهَا وَالْعَرْجَاءِ بَيِّنٌ عَرَجُهَا وَلاَ الْعَجْفَاءُ الَّتِى لاَ تُنْقِ
Maksudnya:
“
Empat perkara yang menyebabkan binatang tidak sah dijadikan qurban ialah binatang yang jelas buta sebelah matanya, penyakit yang nyata, jelas tempangnya, dan terlalu kurus hingga menampakkan tulang.
”
Riwayat al-Tirmizi (1497); riwayat Abu Daud (2802)
Dr. Muhammad al-Zuhaili menjelaskan,
disyaratkan pada haiwan korban itu untuk selamat daripada kecacatan yang menyebabkan dagingnya kurang pada masa tersebut ataupun akan datang.
Hal ini kerana tujuan atau maksud haiwan korban itu adalah bagi mendapatkan dagingnya. Justeru, tidak sah haiwan korban yang buta sebelah mahupun buta kedua-dua matanya. Begitu juga tidak sah haiwan korban yang tempang jika ketempangannya sangat parah sehingga haiwan ternak yang lain mendahuluinya ke padang rumput yang baik. Begitu juga tidak sah haiwan korban yang terlalu kurus sehingga hilang isinya disebabkan oleh kurus yang keterlaluan. Begitu juga tidak sah haiwan yang gila yang berputar-putar di padang ragut dan tidak meragut rumput melainkan hanya sedikit, lalu menjadi kurus. Begitu juga tidak sah haiwan korban yang hilang semua giginya. Begitu juga tidak sah haiwan korban yang terpotong sebahagian telinganya sekalipun sedikit kerana telah hilang sebahagian bahagian daging yang dimakan, begitu juga yang terpotong keseluruhan telinganya, dan yang dilahirkan tanpa telinga. Begitu juga tidak sah haiwan korban yang terpotong sebahagian lidahnya kerana ia akan memberi kesan. Hal itu adalah disebabkan berlakunya sesuatu yang akan memberi kesan kepada kekurangan daging. Begitu juga tidak sah haiwan korban yang sakit dan mempunyai kudis yang jelas kelihatan sama ada sedikit atau banyak.
Semua ini adalah berdasarkan kepada hadith, daripada riwayat al-Barra’ bin ‘Azib R.A sebagaimana di atas. Seterusnya, kecacatan dan aib yang menyebabkan kurangnya daging haiwan itu diqiaskan kepada empat kecacatan tersebut (yang dinyatakan dalam hadith).
Menurut Dr. Muhammad al-Zuhaili lagi, jika semua aib atau kecacatan yang telah disebutkan di atas sangat sedikit, maka ia tidak memberi kesan kepada kesahan haiwan korban tersebut kerana ia tidak menjejaskan daging. Begitu juga memadai (sah) haiwan korban yang dikasi, haiwan jantan (yang menjadi baka) sekalipun telah banyak mengeluarkan mani, haiwan betina sekalipun telah banyak melahirkan dan tidak baik dagingnya. Melainkan apabila kedua-duanya berakhir dengan kurus yang jelas dan ketara. (Lihat
al-Mu‘tamad fi al-Fiqh al-Syafi‘i
, 2/481-482).
Kesimpulannya
Berbalik kepada soalan yang diajukan, kami bahagikan jenis haiwan korban albino ini kepada dua.
Jika albino itu merupakan penyakit yang mengganggunya serta ia memberi kesan kepada pemakanan dan pengurangan dagingnya, maka kami berpendapat tidak sah menjadikannya sebagai haiwan korban
.
Namun,
jika albino itu sekadar menjadikan warna fizikalnya iaitu bulu dan kulitnya berwarna putih, dan ia tidak memberi kesan kepada pemakanan dan pengurangan dagingnya, maka kami berpendapat sah berkorban dengannya.
 Apatah lagi terdapat sebahagian ulama menyebutkan, warna haiwan korban yang paling afdhal ialah warna putih. Ini sebagaimana yang dinyatakan oleh Imam al-Nawawi bahawa warna haiwan korban yang paling afdhal ialah warna putih, kemudian warna kekuningan, kemudian warna seperti debu atau tanah iaitu tidak menggambarkan keputihannya, kemudian warna
balqa’
 iaitu sebahagiannya berwarna putih dan sebahagiannya lagi berwarna hitam, kemudian warna hitam. (Lihat
Majmu‘ Syarh al-Muhazzab
, 8/396-397). Begitu juga Ibn Qudamah turut menyebutkan, sebaik-baik haiwan korban daripada jenis kambing ialah yang berwarna putih. (Lihat
al-Mughni
, 9/439).
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
[1]
 Lihat

https://prpm.dbp.gov.my/cari1?keyword=balar
. Diakses pada 25 Mei 2023.
[2]
 Lihat

https://www.bharian.com.my/hujung-minggu/lain-lain/2021/08/854931/eksotik-haiwan-albino
. Diakses pada 25 Mei 2023.
Bertarikh: 16 Jun 2023 bersamaan 27 Zulkaedah 1444H


#1805: Haiwan Korban yang Buta

-33%

Siri Tasawuf
Ahasin Al Kalim Syarah Hikam Jilid 2

RM
30.00

RM
20.00
Tambah Troli

eBook Siri umum
[eBook] Inilah Doaku

RM
5.00
Tambah Troli

Siri Umum
[eBook] Kalimah Allah Edisi Kemaskini

RM
10.00
Tambah Troli

Buku Fizikal
Keajaiban Sedekah

RM
25.00
Tambah Troli

Ebook
eBook Mereka yang Pemurah
Rated
5.00
 out of 5

RM
10.00
Tambah Troli
-33%

eBook Sirah
[eBook] – Garis Masa Hayat Al Rasul SAW Edisi Pertama

RM
30.00

RM
20.00
Tambah Troli
-20%

Buku Fizikal
Panduan Lengkap Ke Arah Kesempurnaan Ibadah Haji dan Umrah

RM
100.00

RM
80.00
Tambah Troli

Kajian Ilmiah
Sahabat Nabi SAW yang bernama Tha’labah

RM
5.00
Tambah Troli
Soalan:
Assalamualaikum Dato’ Seri. Saya ada satu soalan. Adakah sah haiwan korban yang buta sekalipun hanya sebelah matanya sahaja? Terima kasih.
Jawapan:
Alhamdulillah, segala puji bagi Allah SWT, selawat dan salam kepada Junjungan Besar Nabi Muhammad SAW, isteri dan ahli keluarga Baginda, para sahabat Baginda serta orang-orang yang mengikuti jejak langkah Baginda sehingga Hari Kiamat.
Pada asasnya, korban hanya sah dengan unta, lembu kambing dan biri-biri. Hal ini berdasarkan firman Allah SWT:
وَلِكُلِّ أُمَّةٍ جَعَلْنَا مَنسَكًا لِّيَذْكُرُوا اسْمَ اللَّهِ عَلَىٰ مَا رَزَقَهُم مِّن بَهِيمَةِ الْأَنْعَامِ
Maksudnya:
“
Dan bagi tiap-tiap umat, Kami syariatkan ibadat menyembelih korban (atau lain-lainnya) supaya mereka menyebut nama Allah sebagai bersyukur akan pengurniaan-Nya kepada mereka; binatang-binatang ternak yang disembelih itu.
”
(Surah al-Haj: 34)
Begitu juga tidak terdapat hadith Nabi SAW atau kata-kata sahabat yang menunjukkan bahawa yang dijadikan korban selain daripada binatang-binatang tersebut. (Lihat
al-Fiqh al-Manhaji
, 1/233).
Berbalik kepada soalan yang diajukan, di antara syarat haiwan korban ialah haiwan tersebut tidak mengalami kecacatan yang menyebabkan kurang dagingnya termasuklah haiwan yang buat sekalipun hanya sebelah matanya. Hal ini jelas sebagaimana disebutkan oleh Imam al-Nawawi bahawa disyaratkan pada haiwan korban itu mestilah selamat daripada kecacatan yang boleh mengurangkan dagingnya. Justeru, tidak sah haiwan yang sangat kurus, gila, terpotong sebahagian telinga, tempang,
buta sebelah mata
, sakit dan kudis yang jelas kelihatan. Tidak memberi kesan (kepada kesahan haiwan korban itu) jika kecacatan yang disebutkan tadi sangat sedikit, begitu juga ketiadaan tanduk-tanduknya, koyak telinga, dan tebukan pada telinga mengikut pendapat yang paling sahih. Kemudian, beliau menyebutkan bahawa menurutnya, pendapat yang sahih dan yang dinaskan adalah tidak sah kudis yang sedikit. (Lihat
Minhaj al-Talibin
, hlm. 320).
Hal ini berdasarkan hadith, daripada al-Barra’ bin Azib R.A, daripada Rasulullah SAW, Baginda bersabda:
أَرْبَعٌ لاَ تُجْزِيْ فِي الأَضَاحِي: الْعَوْرَاءُ بَيِّنٌ عَوَرُهَا وَالْمَرِيضَةُ بَيِّنٌ مَرَضُهَا وَالْعَرْجَاءِ بَيِّنٌ عَرَجُهَا وَلاَ الْعَجْفَاءُ الَّتِى لاَ تُنْقِ
Maksudnya:
“
Empat perkara yang menyebabkan binatang tidak sah dijadikan qurban ialah binatang yang jelas buta sebelah matanya, penyakit yang nyata, jelas tempangnya, dan terlalu kurus hingga menampakkan tulang.
”
Riwayat al-Tirmizi (1497); riwayat Abu Daud (2802)
Dr. Muhammad al-Zuhaili menjelaskan,
disyaratkan pada haiwan korban itu untuk selamat daripada kecacatan yang menyebabkan dagingnya kurang pada masa tersebut ataupun akan datang.
Hal ini kerana tujuan atau maksud haiwan korban itu adalah bagi mendapatkan dagingnya. Justeru,
tidak sah haiwan korban yang buta sebelah mahupun buta kedua-dua matanya.
 Begitu juga tidak sah haiwan korban yang tempang jika ketempangannya sangat parah sehingga haiwan ternak yang lain mendahuluinya ke padang rumput yang baik. Begitu juga tidak sah haiwan korban yang terlalu kurus sehingga hilang isinya disebabkan oleh kurus yang keterlaluan. Begitu juga tidak sah haiwan yang gila yang berputar-putar di padang ragut dan tidak meragut rumput melainkan hanya sedikit, lalu menjadi kurus. Begitu juga tidak sah haiwan korban yang hilang semua giginya. Begitu juga tidak sah haiwan korban yang terpotong sebahagian telinganya sekalipun sedikit kerana telah hilang sebahagian bahagian daging yang dimakan, begitu juga yang terpotong keseluruhan telinganya, dan yang dilahirkan tanpa telinga. Begitu juga tidak sah haiwan korban yang terpotong sebahagian lidahnya kerana ia akan memberi kesan. Hal itu adalah disebabkan berlakunya sesuatu yang akan memberi kesan kepada kekurangan daging. Begitu juga tidak sah haiwan korban yang sakit dan mempunyai kudis yang jelas kelihatan sama ada sedikit atau banyak.
Semua ini adalah berdasarkan kepada hadith, daripada riwayat al-Barra’ bin ‘Azib R.A sebagaimana di atas. Seterusnya, kecacatan dan aib yang menyebabkan kurangnya daging haiwan itu diqiaskan kepada empat kecacatan tersebut (yang dinyatakan dalam hadith). (Lihat
al-Mu‘tamad fi al-Fiqh al-Syafi‘i
, 2/481-482).
Kesimpulannya
Berbalik kepada soalan yang diajukan,
jelaslah bahawa tidak sah untuk dijadikan sebagai haiwan korban, haiwan yang jelas buta sekalipun hanya sebelah matanya berdasarkan kepada nas hadith yang sahih.
 Jika ia tetap disembelih, maka dagingnya itu tidak dianggap sebagai sembelihan haiwan korban tetapi hanya sembelihan bagi mendapatkan daging untuk tujuan lain seperti dimakan atau disedekahkan (tanpa tertakluk padanya hukum daging korban) serta ia halal untuk dimakan.
Semoga Allah SWT memberikan kefahaman yang jelas kepada kita semua dalam beragama. Amin.
Wallahu a‘lam.
Bertarikh: 16 Jun 2023 bersamaan 27 Zulkaedah 1444H